Egunon, Lusaka!
Geoffrey kazetaria nauzue, Lusakako berriak ematen!
Egun eguzkitsua badugu ere,
bart tornado misteriotsu berri batek
argindarrik gabe utzi gintuen.
- Badakit, Geoffrey! - Aizu!
Zientzia azokarako proiektua bukatzen ibili naiz.
Badakizu Magedzee jauna han egongo dela?
Yeuw!
Halako zurrunbiloak ezezagunak dira Zambian eta, oro har, Afrikan.
Zergatik ari dira gertatzen?
Itzalaldiak nahiko ez balira bezala. Orain tornadoak?
Zergatik egin naiz animatzaile?
Berria izatea gutxi balitz bezala.
Monde.
Ahaztu duzu kapitaina zinela aurreko animatzaile-taldean?
Ahal duzu, ahizpatxo.
Lusakako arazoen zati bat baino ez dira tornadoak.
Kriminalitatea eta itzalaldiak direla eta, jendeak alkatearen dimisioa eskatu du.
- Itzalaldiak gelditu! - Mesedez!
Alkatea kanporatzen badute,
lana gal dezakezu.
Ez kezkatu nigatik.
Ez dut haren laguntzailea luzaroan izan nahi.
Xede handiagoak ditut guretzat.
Iwe, Monde! Etorri hona orain!
Banoa, Marjory.
Chipo nauzue, Kamiji institutuko futbol taldeko jokalaririk onenarekin,
Zikomo Phirirekin!
Zeta nauzue, eta honako honek, Kamiji institutuko Chipo Hamoongak,
Komana Mwiingaz maiteminduta dago.
Aski da, ekse!
Vitumbuwa bat. Bi vitumbuwa. Nor engainatu behar dut?
Eskerrik asko, Ba Saasa!
Temwe Chiti! Janaria lapurtzen?
Nkwashi zuzendaria, zer uste duzu ba?
Gaizkilea naizela?
Begiratzen ibiliko naiz, Chiti.
Begi bakar batekin?
Azken hogei urteetako istilurik larrienak ditugu Lusakan.
Nork babestuko du hiria?
Ama K-ren zuku merkeak!
- T.O.M.I., konektatu, mesedez. - Hemen nauzu.
Arriskua larritu da.
Taldea gaur osatu behar dugu!
Hautagaiak berresteko azken grabazioak martxan.
Ama K! Prest zaude?
Bai, Nkwashi jauna. Mila esker.
Boluntario bila nabil, fruta eta barazki posturako.
Noski. Komunitateko kideei lagundu beharra dago.
Kaixo denoi! Kaixo, bantu banga.
Lee Magedzee naiz, Magedzee Konpainia Elektrikoaren jabea.
Milesker Kamijiko zientzia azokara gonbidatzeagatik.
MKEren konpromisoa da jendeari elektrizitatea eskaintzea!
Irrikan nago zuen asmakizunak ikusteko
eta jakiteko zuetako zeinek
irabaziko duen hurrengo MKEren beka!
Ikasleok duzue mundua salbatzeko boterea.
Bai!
Magedzee!
Komana Mwiinga naiz eta MKE beka eskatzeko asmoa dut.
Pozten naiz.
Hona hemen nire karbono harrapagailua.
Oso interesgarria. Kontatu gehiago.
Tira, kontzeptuaren oinarria da…
Eraso berria zentral batean eta tornadoa hurbiltzen ari da!
T.O.M.I., aztertu tornadoa. Zer jazo den jakin behar dugu.
Bai, Ama K.
Kontuz! Hartu babes harmailaren azpian!
Jarraitu niri!
Lagundu! Harrapatuta nago!
Lagundu!
Aizu! Lagundu Nkwashi jaunari!
Lagundu, mesedez!
Baina Ba Saasa! Eta vitumbuwa?
Lagundu!
Nire kontu! Utziko didazu hau erabiltzen?
Ba Saasa, erabili hori!
Lagundu!
- Nkwashi jauna, tiratu zintatik! - Ez eman agindurik!
Laguntzen saiatzen ari naiz!
Hobe nuen vitumbuwak salbatu.
Lagundu!
- Goazen, Marjory. - Goazen, nor?
Goazen, kapitaina.
Nire kontu, Chipo!
Korri!
Gogo, korri!
Ezohiko tornado batek beste zentral elektriko bat kaltetu
eta kaosa piztu du Kamiji institutuan.
Tentsioak gora egin du Lusakan,
itzalaldiek hiriko bizitza eten dute…
Komana.
Tori, aita. Hartu.
Egin arnas.
Hobeto?
Bai. Eskerrik asko.
Nkwashik deitu du.
Bilera duzu harekin. Zerbait gertatu da?
Zer? Ez! Zaude. Noiz da bilera?
Magedzeek aukera berria eman dit karbono harrapagailua aurkezteko.
Bulegoan, ordu gutxi barru!
Nkwashik "berehala" esan du. Helbidea eman dit.
Ez da eskolan. Non ote da?
Tira, ni ez naiz zigortu duten bakarra.
Oker zabiltza. Ni? Zigortuta? Aweh. Ezta pentsatu ere.
Eta ni ere ez. Berria naiz.
Kaixo. Monde dut izena.
Kaixo. Zeta.
Zigorrik ez badugu, zertarako bidali gaitu hona?
Nik eskatu diodalako.
Zuku merkeen andrea.
Muli bwanji, neskak.
Bwino bwanji, gogo.
Ama K naiz. Eta hau, Oker.
Nire fruta eta barazki saltokian zaudete.
Aukera bikaina duzue
zuen komunitateari emandakoa itzultzeko.
Doan lan egiteko aukera.
Hemen lan eginez, mundua salbatuko duzue.
Hemen?
Hitzordu garrantzitsu bat dut gaur.
Zer ordutan salbatuko dugu mundua?
Oraintxe. Baina ez hementxe.
Etorri.
Zer du atso horrek? Umeak gozokiekin erakartzen ditu.
Gogo bat baino ez da. Ez digu minik egingo.
Gogo bat? Horrela desagertzen da jendea.
Etorri. mesedez.
Mama weh.
Desagertuko gara.
Jakingo duzuenez,
tornado misteriotsuek Lusaka suntsitu dute.
Baina gauzak ez dira diruditena.
Bunker batetik konspirazio teoriak botatzen dituenetakoa zara?
Hemendik salbatuko duzue mundua.
Zer?
Benetan?
Ati, zer?
Ederra.
Zer?
Itxaron, ba al daki Nkwashik honi buruz?
Ez!
Saltokiko boluntarioak zaretela uste du.
Hau nire sekretua da.
Zer da leku hau?
Oso aspaldi,
gobernu-agentzia sekretu batean lan egin nuen. Hauxe genuen basea.
Hiriko indar zitalei aurre egiten genien.
Sha! Gogo hau lekker da.
Indar zitalak? Zitalak, nola?
Esan dudanez, gauzak ez dira diruditena.
T.O.M.I., erakutsi grabazioa.
Grabazioa erakusten.
Adimen artifiziala.
Mutil-lagun artifiziala.
Teknologia Operazioak Moldatzeko Interfazea: T.O.M.I.
T.O.M.I., hurbildu.
Hurbiltzen.
Tipo bat dago tornadoan harrapatuta?
Ez dago harrapatuta. Tornadoa kontrolatzen ari da.
Bai! Tornadoak ez ditu ama lurrak sortu.
Superbilau bat izan da.
- Superbilau bat? - Itxaron. Nola? Zergatik?
Ez nago ziur.
Aurkitu eta gelditu behar dugu.
Dugu? "Dugu" esan duzu? "Dugu" esan du.
Hori esan du. "Dugu".
Asteak eman ditut zuei arretaz begira.
Guri begira?
Zelatan eduki zaitugu?
Inteligentzia biltzen aritu naiz.
Eta argi dago Lusaka salbatzeko behar dudan eliteko taldea zaretela.
Hau da, superheroiak!
Bai, bale. Superheroiak.
Eta egindako behaketan oinarrituta,
jantzi pertsonalizatuak sortu dizkizuet.
- Zer? - Harrigarria…
Nik diseinatu ditut, zuen trebezia naturalak areagotzeko.
Zuek eta zuen nortasunak zainduko dituzte.
Jantziez ari zara barra-barra. Eta erlojua, zer?
Esan nirekin: "Hara!".
Hara!
Barkatu, Oker.
Ez kezkatu.
Neskak, oso garrantzitsua da
identitateak ezkutuan mantentzea.
Ez kontatu inori.
Ez ahizpari, ez aitari, ez lagun minei. Ezta vitumbuwa saltzaileari ere.
Ezagutzen duzu Ba Saasa?
Zuen eta haien babeserako izango da.
Bai. Ados.
Hogei urte daramatza Lusaka heroi talde baten beharrean.
Jendeak talde fidagarri bat behar du.
Baina zergatik gu, Ama K?
Hirurogei urteko atso batek
lau neskako ikusi zituelako arriskuan murgiltzen.
Baina, heroia izateko, superjantzia eta teknologia ez dira aski.
Nortasuna behar da. Elkarrekin,
taldeak behar dituen ezaugarriak dituzue.
Komana, K-Bongo, jakintasunaren zalea.
Zeta, Za-Mpezi, tximista bezain azkarra.
Monde, M-Kozo, bakea dakarrena.
Eta Temwe, T-Mlilo, suz betea.
Nahiago nuen T-ragarri!
Baina ederra da T-Mlilo. Fiyah!
Gure taldearen adimena, gorputza, arima eta bihotza.
Elkarrekin, zuek zarete nire Super Laurak!
- Oso ondo! - Prest al zaudete Lusaka salbatzeko?
- Bai. - Bai, Ama K.
- Bai. - Bai!
T-Mlilo jo-jo eta ke-ke!
Jo-jo ke-ke? Zera… Jo eta ke?
Horixe! Ulertu duzu, Ama K.
Za-Mpezi jo-jo eta ke-ke.
Ni ere bai! M-Kozo jo-jo eta ke-ke!
Hitzordua! Berandu helduko naiz.
K-Bongo, zaude!
Ez al zabiltza…
jo-jo eta ke-ke?
- Ez. - Zer?
Magedzeeren beka lortu behar dut.
Sentitzen dut, Ama K.
Zaude, ba jobee.
Beka batengatik utziko dituzu gauza eder guzti hauek?
Bekaren menpe dago nire etorkizuna.
Eta nire aita.
Gaixorik dago.
Horrela ez dut mundua salbatuko.
Ezin dut… Ezin dut dena egin.
- Baina… - Utzi joaten.
Ura irakiten badago ere, norberak bota behar du jakia lapikora.
Gosea behar da.
Orduan, T-Mliloren Super Hirurak!
Zer deritzozue?
Zer dugu, T.O.M.I.?
- O, ez! - Neskak, lanean hasteko ordua da!
Milesker proiektua aurkezten uzteagatik.
Nola ez, Komana.
Tornado batek ez du zientzia etengo, ezta?
Ez, jauna.
Eguzki energia bidezko karbono harrapagailua da hau.
Karbonoa harrapatzeaz gain,
karbono dioxidoa banatzen du panel fotovoltaikoen elektrizitateaz,
karbono monoxido eta oxigeno aktibatua sortuz.
Karbono monoxidoa askatu eta hidrogenoarekin nahasten du,
karbono-oinarriko erregai sintetikoak ekoizteko.
Hala, atmosferako CO2a arazten du,
baita erregai garbia eta oxigenoa eratu ere.
Aparta! Zergatik hautatu zenuen eguzki-energia?
Energia-baliabide ugari aztertu nituen.
Geotermikoak, haizea…
eta mineral arraro bat: zambianita.
Ezagutzen dut mineral hori.
Baina iturririk fidagarriena eguzkia dugu Lusakan.
Egia. Eta zergatik sortu duzu bertsio eramangarri bat?
Aitak arnas-arazoak ditu poluzioa dela eta.
Beste askok gaitz bera izan dezakete.
Hori dut gogoko.
Besteen bizitzak hobetzeko teknologia.
Primeran, Komana! Hunkitu nauzu.
Beste elkarrizketa batzuk ditut,
baina, momentuz, zu zoaz buruan.
Laster izango ditugu emaitzak.
Aita! Joan behar dut. Milesker, Magedzee jauna.
Eskerrik asko… etortzeagatik, Komana.
Ta? Ninzi?
Komana.
Ta, ondo zaude? Hemen nago.
Lagundu!
Entzun duzue?
Begira. Hortxe!
Imwe, tiyeni!
- Komana! - Laguntza behar dut!
Whati?
Hara. Berria da hori.
Ta!
Komana. Ezagutzen dituzu neska hauek?
Sartu furgonetan. Erietxera eramango dut.
Komana. Eskerrik asko, alaba.
Ta.
Aita salbatu duzue.
Ez kezkatu, Komana. Sendatuko da.
Ama K, hainbat modutan salba dezaket mundua.
Orain ulertu dut.
Beranduegi al da…?
Jantzi!
Bai!
Korri!
Hau kontrolatzen duena harrapatu behar dugu!
Erabili ezazu zinta, Nkwashirekin bezala.
Ideia ona!
Minik duzu?
Duintasunean soilik. Eta ipurdian.
Harrapatu dugu!
Zer egingo dugu?
Zer da hori?
Habaila!
Zu bai zu, K-Bongo!
Tornadoaren aire hotza su-bonbaz ezereztu duzu!
Bikaina, ekse. Bikaina.
Gizon zahar batek hondatu du hau guztia!
Zaharra? Ekaitz Aho nauzue.
Kaosaren sortzailea!
Klimaren erregea!
Ez nauzue menderatuko!
Menderatu zaitugula dirudi, agure.
Ezin dut sinetsi. Lortu dugu!
Lan bikaina! Zorionak, Super Laurak!
Super Laurak jo-jo eta ke-ke!
Jendea aho zabalik geratu zen
Super Laurak izeneko heroi taldeak
hain naturala ez den hondamendi naturala gainditu zuenean.
Nor ote dira heroiak? Nondik datoz?
Gure laguntza-erreguek erantzuna jaso dute akaso.
Kontuz ibili, Lusaka.
Nire botereak laster itoko ditu erregu horiek.
Azpitituluak: BeLarra